recursal/SuperWikiNEXT-32B huggingface dataset:
**S&P 500**- ը՝ Standard and Poor's 500-ի հապավումն է Միացյալ Նահանգներում, որն իրենից ներկայացնում է 500 տեղական բաժնետոմսերից կազմված ֆոնդային շուկայի ինդեքս։ Բազմաթիվ ներդրողներ այն համարում են ամերիկյան ֆոնդային շուկայի լավագույն ցուցանիշ։ Ինդեքսը ընդգրկում է 500 առաջադեմ ընկերություններ և ծածկում է առկա շուկայական կապիտալիզացիայի մոտ 80% -ը։ Գործնականում 500 լիստինգային ընկերություններից շատերը ունեն միայն սահմանափակ ազդեցություն ինդեքսի դինամիկայի վրա։ S&P 500-ում տասը ակցիաների խոշորագույն ֆոնդերը ունեին համակցված կշիռ մոտ 26,6% 2021 թվականի հունիսի վերջի ինդեքսում։

S&P 500 ինդեքսը ստեղծվել է 1957 թվականին և հաշվարկվում է հիմքում ընկած բաժնետոմսերի միջին կշռված արժեքի հիման վրա, ուստի շուկայական ավելի բարձր վարկանիշ ունեցող բաժնետոմսերն ավելի մեծ ազդեցություն են ունենում ինդեքսի ընդհանուր արժեքի վրա։ 2005 թվականից ի վեր ինդեքսը հաշվի է առնում ազատ շրջանառության մեջ բաժնետոմսերի քանակը։

Ընկերությունների ընտրության հիմնական չափանիշը շուկայական կապիտալիզացիան է, սակայն հաշվի են առնվում բաժնետոմսերի իրացվելիությունը, աճի տեմպերը, ընկերության գործունեության տեսակը։ Ֆինանսական, տեղեկատվական տեխնոլոգիաների և էներգետիկայի ակցիաները կազմում են ցուցանիշի արժեքի գրեթե կեսը։ Եթե ընկերությունն այլևս չի համապատասխանում վերը նշված պահանջներին, դա չի հանգեցնում անհապաղ ջնջման։ Ինդեքսից հանելու հիմնական պատճառը վաճառքն է կամ միաձուլումը։

2003 թվականի սկզբից գոյություն ունի S&P 500 EWI ինդեքսը, որում բոլոր 500 մասնակիցներն ունեն հավասար կշիռ ՝ 0.2%: Ինդեքսը ճշգրտվում է եռամսյակային կտրվածքով։

Ծանոթագրություններ
------------------

1. ↑  "S&P 500". *britannica.com*. Retrieved 2021 թ․ օգոստոսի 16.
2. ↑  "Top 10 S&P 500 Stocks by Index Weight". *investopedia.com*. Retrieved 2021 թ․ օգոստոսի 16.
3. ↑  "Key dates and milestones in the S&P 500's history". *reuters.com*. Retrieved 2021 թ․ օգոստոսի 16.
4. ↑  "How to invest S&P 500 Guide 2021". *comparebrokers.co*. Retrieved 2021 թ․ օգոստոսի 16.
5. ↑  "Towards the Declassification of S&P 500 Boards". *papers.ssrn.com*. Retrieved 2021 թ․ օգոստոսի 16.
6. ↑  "S&P 500 Changes". *sandp500changes.whw1.com*. Արխիվացված է the original 2018 թ․ հոկտեմբերի 23-ին. Retrieved 2021 թ․ օգոստոսի 16.
7. ↑  "S&P; 500 Equal Weight Index". *us.spindices.com*. Արխիվացված է the original 2015 թ․ օգոստոսի 22-ին. Retrieved 2021 թ․ օգոստոսի 16.
Տուֆակերտ նստարանը Ավետիք Իսահակյանի տուն-թանգարանում։

**Տուֆակերտ նստարան**, գտնվում է Ավետիք Իսահակյանի տուն-թանգարանի այգու խորքում՝ ստվերոտ թթենու ներքո։ Նվեր Ավետիք Իսահակյանի ծննդյան 80-ամյակին։

Պատմություն
-----------

Իսահակյանը Հովհաննես Թումանյանի դստերը՝ Թամարին, հայտնել է այգում նստարան ունենալու իր ցանկությունը։ Թամարը մասնագիտությամբ ճարտարապետ էր և նրա առաջարկությամբ, Հայաստանի ճարտարապետների միությունը, Ռաֆայել Իսրայելյանի նախագծով, տուֆակերտ նստարան է նվիրում Իսահակյանին։ Ճարտարապետներն իրենք են բերում նստարանը։

Վարպետը շատ էր սիրում աշխատասենյակից դուրս գալ պատշգամբ, իջնել այգի, նստել նստարանին և նայել բնության փոփոխվող պատկերներին։

Նստարանի զարդամոտիվներ
----------------------

Նստարանն ունի ծնող զույգ բուսանախշ թիկնակներ։ Մեջքի թիկնակի ալիքանախշերը կապված են ջրի պաշտամունքի հետ, որոնք Ռաֆայել Իսրայելյանի ճարտարապետական ձևվածքների առանձնահատկություններից են։ Նույնը կարելի է ասել թևի թիկնակների եզրերի ալիքանախշերի վերաբերյալ, սակայն, ի տարբերություն մեջքի հենակի թևքերի, թիկնակների ալիքանախշերը հակառակ ուղղությամբ են թեքված։ Հիմնականում սա կապված է լինում դրական և բացասական միֆային ուժերի հետ, որոնք ևս բացառություն չեն Ռ. Իսրայելյանի գործերում, սա նաև մեկ այլ դիտարկմամբ կապված է Սասնա ծռերի հետ, որտեղ ևս ջուրն ու ջրի պաշտամունքը հենց էպոսի հիմնանյութն են։ Այսպիսով սույն տուֆակերտ նստարանը բացի հիմնական գործառույթը կատարելուց, ունի նաև հետաքրքիր զարդամոտիվային լուծումներ, որոնք այս նստարանը ուղղակի վերածում են Հուշարձանի։ Բացի դրանից սույն հուշարձանի վրա առանձնանում են ծաղկային նշանները. սրանք որպես պտուղ են ներկայանում, իսկ ծնող զույգ նախշամոտիվի հետ՝ եռանկյունու նշանն են խորհրդանշում, քրիստոնեության շրջանում այդ եռանկյունին բնորոշվում է է սուրբ երրորդության և ընտանիքի խորհրդանշանների հետ։

Ծանոթագրություններ
------------------

1. ↑  "Տուֆակերտ նստարան Ավ. Իսահակյանի առանձնատան բակում | Ռաֆայել Իսրայելյանի կենսագրական կայք". *www.rafaelisraelyan.com*. Արխիվացված է the original 2018 թ․ ապրիլի 18-ին. Retrieved 2017 թ․ մայիսի 23.
2. ↑  "Ավետիք Իսահակյանի 10 իրերը". *mediamax.am* (in անգլերեն). Retrieved 2017 թ․ մայիսի 23.

|  |
| --- |
| *Այս հոդվածի կամ նրա բաժնի որոշակի հատվածի սկզբնական տարբերակի նյութը տրամադրված է* Երևանի Ավետիք Իսահակյանի տուն-թանգարան կողմից **ԳԼԱՄ** ծրագրի շրջանակներում։ *GLAMGLAM* |
Samsung Galaxy Buds2.jpgSamsung Galaxy Buds2
**Samsung Galaxy Buds 2**, Samsung Electronics ընկերության կողմից մշակվող անլար ականջակալներ, որոնք աշխատում են Bluetooth համակարգով, որը պատկանում է Samsung Galaxy Buds շարքին։ Ականջակալները առաջին անգամ ցուցադրվել են 2021 թվականի օգոստոսի 11-ին կայացած Galaxy Unpacked միջոցառման ընթացքում։ Այս տարբերակը համարվում է Galaxy Buds Plus-ի հաջորդողները, որոնց թողարկումը կասեցվել է Buds 2-ի ցուցադրումից հետո։ Samsung Galaxy Buds 2-ը վաճառքի է դուրս եկել 2021 թվականի օգոստոսի 27-ին, 149 դոլար արժեքով։

Յուրահատկություններ
-------------------

Samsung Galaxy Buds 2-ի պատյանը իր չափերով և կառուցվածքով նման է Buds Pro և Buds Live մոդելներին։ Ականջակալների պատյանը սպիտակ է, իսկ ներսի հատվածը կախված է ականջակալների գույնից, որը կարող է լինել՝ սպիտակ, սև, մոխրագույն կամ մանուշակագույն։ Ականջակալներն օժտված են աղմուկի խլացման ակտիվ համակարգով։ Buds 2-ը կարող է 5 ժամ անդադար նվագել երաժշտություն աղմուկի խլեցման ակտիվ համակարգով և ավելի քան 7 ժամ առանց դրա։

Տես նաև
-------

* Samsung Galaxy Buds
* Apple AirPods

Ծանոթագրություններ
------------------

1. ↑  Widder, Brandon (2021 թ․ օգոստոսի 11). "How to preorder the Samsung Galaxy Buds 2". *The Verge* (in անգլերեն). Retrieved 2021 թ․ օգոստոսի 25.
2. ↑  Schoon, Ben (2021 թ․ օգոստոսի 18). "Samsung discontinues its trusty Galaxy Buds Plus in favor of the Galaxy Buds 2". *9to5Google*. Արխիվացված from the original on 2021 թ․ հոկտեմբերի 10. Retrieved 2021 թ․ օգոստոսի 25.
3. ↑  "SAMSUNG GALAXY BUDS 2 REVIEW: NAILING THE BASICS WITH STYLE". *The Verge*. Retrieved 2022 թ․ սեպտեմբերի 11.
|  |  |
| --- | --- |
|  | **Այս էջում կա կորեերեն տեքստ։** Առանց արևելաասիական լեզուների գրերի օժանդակ ծրագրի՝ դուք կարող եք կորեերեն պայմանանշանների փոխարեն տեսնել հարցականներ կամ այլ նշաններ։ |

**Քեյ փոփ։ Ողջ մնալու դպրոց** (հանգըլ՝ K-POP 최강 서바이벌, տառադարձում՝ Կ–Փոփ։ Չոեգանգ Սեոբաիբեոլ (կորեերենի նոր ռոմանականացում՝ K-POP Choegang Seobaibeol)), հարավկորեական հեռուստասերիալ։ Հեռարձակվել է 2012 թվականի մարտի 19–ից մայիսի 1–ը՝ երկուշաբթիից–ուրբաթ 20։50–ին։

Սյուժե
------

Ու Հյոնը (Փակ Յու Հվան) M2 խմբի գլխավորն է և ամենահայտնի իդոլը։ Նա գործում է ինչպես հանգիստ և բարի մարդ, սակայն իրականում նա կոպիտ է և ինքնահավան։

Սո Յոն (Կո Յըն Ա) նվագում է դասական դաշնամուր Անգլիայի երաժշտական դպրոցում։ Բայց, քանի որ նա որոշում է քննության ժամանակ Բեթհովեն նվագել իր ցանակացած ձևով, նրան դուրս են անում դպրոցից և ետ ուղարկում Կորեա։ Կորեա վերադառնալիս՝ ինքնաթիռում, նա փսխում է Ու Հյոնի վրա, ով էլ վերադառնում էր համերգներից։

Վերադառնալով Կորեա Սո Յոնը մնում է իր վաղեմի ընկերոջ՝ Ջի Ու–ի (Կվակ Յոնգ Հվան) մոտ և չի պատմում ծնողներին, որ ինքը վերադարձել է։ Ջի Ուն փորձեր է կատարում Sunny Management Company մտնելու համար։

Sunny Management Company–ն ցանկանում է M2 բոյզ–բենդը թարմացնել։ Առկա անդամները պետք է ավարտեն իրենց «ուսումը» և իրենց տեղը զիջեն նոր անդամներին։ Սակայն M2–ի երկրպագուները չեն ուզում դա և հավաք են կազմակերպում հենց Sunny Management Company–ի մուտքի մոտ։ Նոր անդամներ հավաքելու համար ընկերությունը լսման փուլ է կազմակերպում, որտեղ Ջի Ուն մասնակցություն է ունենում։ Սակայն նա հուզմունքի պատճառով ձախողվում է։ Նրա ձախողման տեսահոլովակը ընկնում է համացանց, որն ավելի է բարկացնում երկրպագուներին։ Հյուն Սոկը (Հոնգ Կյունգ Մին)՝ Sunny Management Company–ի տնօրենը և Սո Յոնի հորեղբայրը, մամլո ասուլիս է հրավիրում, որտեղ ասում է, որ ընտրելու են ևս 4 հոգու՝ ըստ երկրպագուների քվեարկության։ Այս անգամ մասնակցություն են ունենում և՛ Ջի Ուն, և՛ Սըն Յոնը։

Դերերում
--------

### Գլխավոր դերերում

* Կո Յըն Ա– Ջի Սո Յոն
* Փակ Յու Հվան – Ու Հյոն
* Կվակ Յոնգ Հվան – Կվոն Ջին Ու

### Երկրորդական դերերում

* Հոնգ Կյունգ Մին – Ջանգ Հյուն Սոկ
* Պակ Հյո Ջու – խմբի ղեկավար և մենեջեր Հան
* Սոնգ Սե Հյոն – Կիմ Հյուն Սյունգ
* Սոնգ Մին Հո – Պակ Կի Բոմ
* Մենգ Սե Չանգ – Թա Կվոն
* Ջո Յուն Ու – Դոնգ Ու
* Ջին Հյուկ – Ջե Ա
* Կևին – Չանգ Մին
* Լի Սանգ Ջուն – Ջանգ Սոկ
* Ալի – Ուսուցչուհի Պակ
* Շին Սե Կյունգ – Լի Սուն Յոն
* Կիմ Յոն Ջունգ – Օ Ին Յոնգ
* Կիմ Յոնգ Օկ – Ջի Ու–ի տատը

Ծանոթագրություններ
------------------

1. ↑  "Հեռուստասերիալի մասին տեղեկություն DoramaTv կայքում։". Արխիվացված է the original 2015 թ․ մարտի 14-ին. Retrieved 2015 թ․ մարտի 10. `{{cite web}}`: Unknown parameter `|dead-url=` ignored (`|url-status=` suggested) (help)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |

 |
**«Лондон»**, Տիմատիի և Գրիգորի Լեպսի սինգլը։ Այս սինգլը Գրիգորի Լեպսի և Տիմատիի երկրորդ համատեղ աշխատանքն է, առաջինը «Սիրո ռեքվիեմ»-ն է, որը ներկայացվել է 2011 թվականի դեկտեմբերի 13-ին։ «Лондон» սինգլի պրեմիերան տեղի ունեցավ համաշխարհային ցանցում՝ 2012 թվականի սեպտեմբերի 16-ին : Առաջին անգամ երգը կատարվել է Յուրմալայի 11-րդ միջազգային երիտասարդական «Նոր ալիք» մրցույթի մասնակիցների կողմից 2012 թվականի հուլիսի 28-ին։

Լատվիայում iTunes- ի թվային վաճառքի արդյունքում երգը զբաղեցրեց 1-ին տեղը։

Երգը ընդգրկվել է Գրիգորի Լեպսի կողմից թողարկված «Полный вперёд!» խորագրով նոր ալբոմում և «Դուետներ» հավաքածուում, որոնք թողարկվել են 2012 թվականի դեկտեմբերին։

Տեսահոլովակ
-----------

«Лондон» տեսահոլովակի նկարահանումները սկսվել են 2012 թվականի մայիսի 27-ին։

Տեսահոլովակի ռեժիսորը Պավել Խուդյակովն է։

Ըստ Տիմատիի սցենարի տեսահոլովակի նկարահանման ժամանակ պետք է թռչել առաստաղի տակ դրված պարանով։ Տիմուր Յունուսովը (Տիմատ) որոշել է բոլոր հնարքները կատարել առանց կասկադյորի օգնության։ Նկարահանումների ժամանակ մի անգամ երգիչը պատահաբար ընկել է 4 մետր բարձրությունից և մեջքի վնասվածք ստացել։ Այն բանից հետո երկու շաբաթ հիվանդանոցում պառկած Տիմատին շարունակեց նկարահանումները։

«Лондон» տեսահոլովակի պրեմիերան տեղի ունեցավ RU.TV հեռուստաալիքով 2012 թվականի նոյեմբերի 13-ին՝ «Պատվերի աղյուսակը» ծրագրում։ Նույն օրը տեսանյութը տեղադրվեց Տիմատիի YouTube-ի պաշտոնական ալիքում  և մեկ օրում հավաքեց ավելի քան 100 հազար դիտում։

Երգերի ցանկ
-----------

| # | Անվանում | Տևողություն |
| --- | --- | --- |
| 1. | «Лондон»   | 4:24 |

Դիագրամներ
----------

| Դիագրամ | Բարձրագույն դիրք |
| --- | --- |
| ԱՊՀ (Tophit Լավագույն 100) | 11 |
| ԱՊՀ (Tophit Լավագույն 100՝ ըստ պահանջի) | 2 |
| Ռուսաստան (Tophit Ռուսական լավագույն 100) | 13 |
| Ռուսաստան (Tophit Մոսկվայի լավագույն 100) | 19 |
| Ռուսաստան (Tophit Սանկտ Պետերբուրգի լավագույն 100) | 14 |
| Ուկրաինա (Tophit Ուկրաինական լավագույն 100) | 11 |
| Ուկրաինա (Tophit Կիևի լավագույն 100) | 15 |
| Латвия (Latvian Airplay լավագույն 50) | 4 |

Ծանոթագրություններ
------------------

1. ↑  Григорий Лепс и Тимати — «Лондон» Archived 2016-05-27 at the Wayback Machine. — InDaRnB.ru
2. ↑  Тимати попал в больницу Archived 2016-05-27 at the Wayback Machine. — InDaRnB.ru
3. 1 2  tophit.ru / Лондон(չաշխատող հղում)
4. ↑  "Latvian Airplay Top 50, 2013.01.20". Արխիվացված է the original 2013 թ․ փետրվարի 4-ին. Retrieved 2013 թ․ փետրվարի 1.

Արտաքին հղումներ
----------------

* Официальный видеоклип (Full HD) на YouTube
* Тимати и Григорий Лепс — «Лондон» — Новая Волна 2012
* Съёмки клипа
**School for Social Entrepreneurs** (Սոցիալական ձեռնարկատերերի դպրոց), ուսումնական հաստատություն, որը մասնագետներ է պատրաստում սոցիալական ձեռնարկատիրության ոլորտի համար։ Հիմնադրվել է 1997 թվականին, Լոնդոնում, սոցիալական ձեռնարկատիրության գաղափարախոս Մայքլ Յանգի կողմից, Էյչ-Էս-Բի-Սի ընկերության, Esmée Fairbairn Foundation հիմնադրամի և Բարեգործական վիճակախաղերի ազգային խորհրդի նվիրատվությունների շնորհիվ։ Ուսանողների առաջին հավաքագրումը իրականացվել է 1998 թվականին։

Մասնաճյուղեր ունի բրիտանական կոմսություններում` Կոռնուոլում, Դևոնում, Հեմփշիրում, Սուֆֆոլկում, Ուեսթ Միդլենդսում, Յորքշիրում, Լիվերպուլ, Լոնդոն քաղաքներում և Շոտլանդիայում։ Բացի դրանից, մասնաճյուղեր ունի Ավստրալիայում (Մելբուռնում և Սիդնեյում, բացվել են 2008 թվականին), Կանադայում (Օնտարիո, բացվել է 2012 թվականին) և Իռլանդիայում (Դուբլին, բացվել է 2014 թվականին)։

Դպրոցն զբաղվում է մասնագետների պատրաստմամբ ու զարգացմամբ, որոնք պատրաստ են իրենց ստեղծագործական, մտավոր ու ձեռնարկչատիրական կարողություններն օգտագործել հասարակության սոցիալական բարեկեցության ապահովման համար։ Հաստատության շրջանավարտների գործունեության հիմնական ուղղություններն են աշխատող սոցիալական բիզնես մոդելների ստեղծումը, ինչպես նաև` նոր բարեգործական կազմակերպությունների հիմնումը։

Հաստատության ուսումնական ծրագրերի կոնցեպցիան շեշտը դնում է ինչպես ուսանողների ձեռնարկատիրական որակների զարգացման, այնպես էլ` բիզնեսի գործունեության կազմակերպչական, այդ թվում և` իրավական հարցերի ուսուցման վրա։

Համագործակցությունն այնպիսի խոշոր բիզնես-կառույցների հետ, ինչպիսիք են Lloyds Banking Group-ը և The Big Lottery Fund-ը, թույլ են տալիս հաստատությանը դրամաշնորհներ հատկացնել առավել հաջողակ շրջանավարտներին ու շարունակել նոր մասնաճյուղեր բացել աշխարհի նոր քաղաքներում։

Հիմնական ուսուցման հետ SSE-ն անց է կացնում սոցիալական ձեռնարկատերերի որակավորման բարձրացման դասընթացներ, դասախոսություններ է կազմակերպում լայն շրջանակի հարցերի վերաբերյալ, որոնք վերաբերում են սոցիալական բիզնեսին, օրինակ` առաջնորդության, շուկայում կայունության, ձեռներակատիրության հոգեբանության վերաբերյալ։

Բացման օրվանից մինչև 2015 թվականը դպրոցի բոլոր մասնաճյուղերում ուսուցում են անցել մոտավորապես 1300 մասնագետներ.

Ծանոթագրություններ
------------------

1. ↑  The Great Southern Star/School for social entrepreneurs opens in Regent Park
2. 1 2 3 4  The story of the SSE Archived 2015-05-18 at the Wayback Machine.
3. ↑  School for Social Entrepreneurs — Midlands (SSE Midlands) Archived 2015-05-18 at the Wayback Machine.
4. 1 2 3  The Guardian / Social enterprise training — the facts
5. ↑  "Lloyds Bank backs social entrepreneurs". Արխիվացված է the original 2015 թ․ մայիսի 18-ին. Retrieved 2015 թ․ մայիսի 16.
6. ↑  Big Lottery invests in School for social entrepreneurs Archived 2015-05-18 at the Wayback Machine.

Արտաքին հղումներ
----------------

* Պաշտոնական կայք
**Տուրբանա** (իսպ.՝ Turbaná), քաղաք և մունիցիպալիտետ Կոլումբիայի հյուսիսում ՝ Բոլիվար դեպարտամենտում։

Պատմություն
-----------

Բնակավայրը, որից քաղաքը հետագայում մեծացել է, հիմնադրվել է 1894 թվականի հուլիսի 17-ին։

Աշխարհագրական դիրք
------------------

Քաղաքը գտնվում է դեպարտամենտի հյուսիսային մասում, Կարիբյան լեռնաշխարհի սահմաններում, դեպարտամենտի վարչական կենտրոն Կարտագենա քաղաքից մոտ 9 կմ հարավ-արևելք։ Բացարձակ բարձրությունը ծովի մակարդակից 84 մետր է։

Տուրբանայի մունիցիպալիտետը սահմանակից է հյուսիս-արևմուտքում և արևմուտքում՝ Քարթագենայի մունիցիպալիտետի տարածքին, հյուսիս-արևելքում ՝ Տուրբակոյի մունիցիպալիտետին, արևելքում և հարավին ՝ Արջոնայի մունիցիպալիտետին, հարավ-արևմուտքում ՝ Սուրե դեպարտամենտի տարածքին։ Քաղաքապետարանի տարածքը 159,35 կմ² է։

Բնակչություն
------------

Կոլումբիայի ազգային վիճակագրության վարչակազմի տվյալների համաձայն, 2015 թվականին քաղաքի ևմունիցիպալիտետի համատեղ բնակչությունը կազմել է 14.883: Մունիցիպալիտետի բնակչության դինամիկան ըստ տարիների.

Բնակչության թվաքանակը| 2005 | 2006 | 2007 | 2008 | 2009 | 2010 | 2011 | 2012 | 2013 | 2014 | 2015 |
| --- | --- | --- | --- | --- | --- | --- | --- | --- | --- | --- |
| 13 493 | 13 590 | 13 728 | 13 862 | 13 993 | 14 141 | 14 284 | 14 435 | 14 576 | 14 733 | 14 883 |

2005 թվականի մարդահամարի համաձայն տղամարդիկ կազմել են Տուրբանի բնակչության 51.4% -ը, կանայք ՝ համապատասխանաբար 48.6%: Ռասայականորեն, սպիտակամորթներն ու մետիսները կազմել են քաղաքի բնակչության 99.9% -ը. սևամորթներ, մուլատներ՝ 0,1%: Գրագիտության մակարդակը ողջ բնակչության համար կազմել է 88.2%:

Տնտեսություն
------------

Քաղաքային և քաղաքային ձեռնարկությունների ընդհանուր թվի 68.8% -ը առևտրային ձեռնարկություններ են, 25,7% -ը `սպասարկման ձեռնարկություններ, 1.4% -ը` արդյունաբերական ձեռնարկություններ, 4.1% -ը `տնտեսության այլ ոլորտների ձեռնարկություններ։

Տրանսպորտ
---------

Քաղաքի արևելքում անցնում է թիվ 90 մայրուղին (իսպ. ՝ Ruta Nacional 90):

Ծանոթագրություններ
------------------

1. 1 2  "Información general" (in իսպաներեն). Alcaldía de Turbaná - Bolívar. `{{cite web}}`: Unknown parameter `|deadlink=` ignored (`|url-status=` suggested) (help)(չաշխատող հղում)
2. ↑  "Turbana, Colombia Page" (in անգլերեն). Fallingrain Global Gazetteer.
3. ↑  "Proyecciones de Población departamentales y municipales por área 2005 - 2020" (in իսպաներեն). Departamento Administrativo Nacional de Estadística.
4. ↑  "Censo General 2005. Perfil Turbaná - Bolívar" (PDF) (in իսպաներեն). Departamento Administrativo Nacional de Estadistica.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |
**World Register of Marine Species, WoRMS** (հայերեն՝ Ծովային կենսաբանական տեսակների համաշխարհային ռեեստր) տվյալների բազա, որի հեղինակները պատրաստվում են ապահովել հեղինակավոր և բոլոր հայտնի ծովային օրգանիզմների տեսակների առավել ամբողջական ցուցակ։

Տվյալների բազայի բովանդակությունը վերահսկվում է տաքսոնոմիայի ոլորտի փորձագետների կողմից։ WoRMS-ն ունի վերահսկման խմբագրիչ համակարգ, որտեղ յուրաքանչյուր տաքսոնոմիկ խումբ վերահսկվում է փորձագետի կողմից, որը լիազորված է փոփոխել բովանդակությունը և պատասխանում է տեղադրվող ինֆորմացիայի որակն վերահսկելու համար։ WoRMS պահում է դրանց մեջ ներառված ծովային օրգանիզմների թույլատրելի (վալիդ) անուններ, տեղեկություն է տալիս հոմանիշների և անթույլատրելի անունների մասին։ Տեղեկություն նոր հայտնագործված տեսակների մասին, նոմենկլատուրայի փոփոխությունների և գոյություն ունեցող տեսակների դասակարգման մասին հրապարակվում են տվյալների բազայում։

Ծովային տեսակների տվյալ ցանկը ծագել է Եվրոպական ծովային կենսաբանական տեսակների ռեեստրից (ERMS) և դրա համադրությունը որոշ այլ տվյալների հետ, հիմնականում ֆինանսավորվում է Եվրոպական Միության կողմից և տեղակայված է Ֆլանդրիական ծովային ինստիտուտում, Բելգիայում։

2012 թվականի հոկտեմբերի տվյալներով WoRMS -ում 214. 950 համընդհանուր ընդունված տեսակ կա, որոնցից ստույգ են համարվում 196.692 տեսակ։ Բազան ներառում է 368. 337 տեսակ անուն, ներառյալ հոմանիշներ 460. 381 տաքսոնների և 26. 338 լուսանկարների համար։

Ծանոթագրություններ
------------------

1. ↑  "Towards a World Register of Marine Species". World Register of Marine Species. Արխիվացված է the original 2012 թ․ դեկտեմբերի 17-ին. Retrieved 2012 թ․ հոկտեմբերի 5. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  Marinespecies.org Statistics

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | Microsoft: 78358027 |

 |
**Րաֆֆու անվան թիվ 36 հիմնական դպրոց,** հանրակրթական հիմնական դպրոց Հայաստանի Հանրապետության Երևան քաղաքում։ Դպրոցը գտնվում է Երևանի Արաբկիր վարչական շրջանում` Կոմիտաս 37 հասցեում։ Ըստ 2014 թվականի տվյալների, դպրոցի աշակերտների քանակը կազմում է 327 աշակերտ, որոնք սովորում են համապատասխանաբար 16 դասարաններում։ Ըստ 2019 թվականի տվյալների, դպրոցի աշակերտների քանակը կազմում է 490 աշակերտ, որոնք սովորում են համապատասխանաբար 14 դասարաններում։

Դպրոցի տնօրենը ֆրանսերեն լեզվի մասնագետ Նունե Ղազարյանն է։ Դպրոցը ունի երկու փոխտնօրեն՝ Էլմիրա Նահապետյան (դաստիերակչական գծով, պատմաբան) և Գյուլնարա Զարգարյան (ուսմասվար, մասնագիտությամբ՝ բանասեր)։

Պատմություն
-----------

Րաֆֆու կիսանդրին դպրոցի առջև
Դպրոցի հիմնադիրները համարվում են 1928 թվականին Արևմտյան Հայաստանից հայրենիք ներգաղթած արաբկիրցիները, որոնք այստեղ ստեղծեցին մոտ 40 աշակերտից բաղկացած առաջին դպրոցը։ Զարգանալով Արաբկիրը 1933 թվականին նույն տեղում կառուցեց դպրոցի երկրորդ մասնաշենքը։

1937-1938 թվականներին քանի որ ավելացել էր դպրոցի աշակերտների և մանկավարժների թիվը դպրոցից անջատվեց մեկ այլ դպրոց, որը կրեց թիվ 21 համարը։ Հիմնական դպրոցը հետագայում ստացավ 36 համարը և կրեց մեծ գրող Րաֆֆու անունը։

21-րդ դարի 90-ականներին դպրոցը ստացավ նաև վարժարանի կարգավիճակ և գործեց որպես դպրոց-վարժարան։ Այժմ դպրոցը գործում է որպես հիմնական կրթական հաստատություն։ Դպրոցի աշակերտները միշտ գրավել են բարձր դիրքեր տարբեր մրցույթներում և օլիմպիադաներում

1987 թվականին դպրոցի առջև տեղադրվել է Րաֆֆու կիսանդրին։ Դպրոցն ունի առանձին դասարան՝ հատկացված Րաֆֆու թանգարանին։

Դպրոցի կոլեգիալ կառավարման մարմին
---------------------------------

Դպրոցի կոլեգիալ կառավարման մարմինի խորհրդի անդամներն են՝ Գասոյան Հեղինե Ռազմիկի, Կարապետյան Շամիրամ Ռաֆիկի, Բաբլոյան Ռուզաննա Միշայի, Բաբալարյան Գայանե Հրանտի, Պողոսյան Թերեզա Ստեփանի, Ավագյան Հովհաննես Սարգսի, Խաչատրյան Ինգա Սերգեյի և Մխիթարյան Արայիկ Ալիաթի։

Շրջանավարտներ
-------------

* Գրետա Գալստյան
* Գրիգոր Ջանիկյան

Պատկերասրահ
-----------

* Րաֆֆու անվան թիվ 36 հիմնական դպրոցի աշակերտներըը ՀՀ դպրոցականների շախմատի 17-րդ օլիմպիադայի Արաբկիր վարչական շրջանի հաղթողՐաֆֆու անվան թիվ 36 հիմնական դպրոցի աշակերտներըը ՀՀ դպրոցականների շախմատի 17-րդ օլիմպիադայի Արաբկիր վարչական շրջանի հաղթող
* 
* 
* 
* 
* 
* 
* 
* 
* 
* 
*

Ծանոթագրություններ
------------------

1. 1 2  "Երևանի Րաֆֆու անվան դպրոցի տնօրենը, դպրոցի հասցեն և հեռախոսահամարը". Արխիվացված է the original 2016 թ․ օգոստոսի 18-ին. Retrieved 2015 թ․ հուլիսի 9.
2. ↑  "Դպրոցի հիմնադրման պատմություն և նախապատմություն". Արխիվացված է the original 2013 թ․ հոկտեմբերի 23-ին. Retrieved 2015 թ․ հուլիսի 9.
3. ↑  "Մաթեմատիկա - Երևանի թիվ 36 (Րաֆֆու անվան) դպրոց". *mathematics.am*. Retrieved 2020 թ․ հունվարի 23.
| **՞**Քեմբելի գերմանամուկ |
| --- |
|  |
|  |
| Գիտական դասակարգում |
| 

|
|  |
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|

 |
|  Լատիներեն անվանում |
| Phodopus campbelli

 |
|  Հատուկ պահպանություն |
| 
Քիչ մտահոգող տեսակIUCN 3.1 *Least Concern* : ??? |
| 

| [{{fullurl:wikispecies:{{{wikispecies}}}|uselang=hy}} ԴասակարգումըՎիքիցեղերում] | uselang=hy}}[{{fullurl:commons:Special:Search/{{{wikispecies}}}|uselang=hy}} Պատկերների որոնումՎիքիպահեստում] | 

 |
| --- | --- | --- |

 |


**Քեմբելի գերմանամուկ** (լատին․՝ Phodopus campbelli), Թավոտնյա համստեր ցեղի ներկայացուցիչ։
**Մարմնի երկարությունը գլխով 76-105 մմ, պոչը՝ կարճ (4-14 մմ); կշռում է մոտ 40-60 գ, գլուխը կլորացված է, դնչիկը կարճ է։** Բնության մեջ վերարկուն մուգ մոխրագույն է շագանակագույնով, մեջքին՝ պարանոցից մինչև պոչի հիմքը մուգ շերտագիծ է, որովայնի մազերը հիմքում մոխրագույն են և դեպի ծայրը՝ սպիտակավուն, ներբանները ծածկված են սպիտակ մազերով։ Ընտանի համստերները տարբեր գույների են։ ***Քեմփբելի համստերը գիշերային կենդանի է։*** Բնության մեջ ապրում է տափաստաններում, կիսաանապատներում և անապատներում։ Ապրում է փոքր խմբերով կամ զույգերով՝ հստակ սահմանված առաջնորդի հետ. տարածքային առնչությամբ:Տարածքային՝ իր տեսակի մեջ այլ համստերների նկատմամբ [5]։ Մետրից ոչ ավելի խորությամբ փոսեր է փորում՝ 4-6 մուտքով, բնադրող խցիկով և սերմերը պահելու խցիկով։ Երբեմն օգտագործում է փոքր գերբիլների փոսեր։ Ձմռանը սպա-ում։ Քեմփբելի համստերներն ընդհանուր առմամբ ավելի դժվար է ընտելացնել, քան մյուս տեսակի համստերները; նրանք սիրում են կծել իրենց տերերի մատները, և որոշ անհատների կարելի է վերցնել միայն կաշվե ձեռնոցներ կրելիս։ Համստեր բուծողները կռիվների վտանգի պատճառով խորհուրդ չեն տալիս զույգերով կամ խմբով պահել. **վանդակը կամ տերարիումը պետք է ունենա առնվազն 2400 սմ² հատակի չափ (օրինակ՝ 60×40 սմ)։ Ցանկալի է, որ վանդակում լինի փայտե տնակ, դարբնու տերևներ, փայտ(ատամները սրելու համար, անիվ-խաղալիք և այլն։**

**ՊԱՏՄԵՑ` ԷՐԻԿ ԲԱՂՄԱՆՅԱՆԸ 📜🇦🇲**

Ծանոթագրություններ
------------------

1. ↑  Полная иллюстрированная энциклопедия. «Млекопитающие». Кн. 2, էջ՝ 444
2. ↑  "Хомячок Кэмпбелла (Phodopus campbelli)". animalworld.com.ua. Արխիվացված է the original 2012 թ․ մայիսի 3-ին. Retrieved 2010 թ․ հուլիսի 23. `{{cite web}}`: Unknown parameter `|deadlink=` ignored (`|url-status=` suggested) (help)
3. ↑  "Хомяк Кэмпбелла". zoo.link.ua. Արխիվացված է the original 2011 թ․ փետրվարի 20-ին. Retrieved 2010 թ․ հուլիսի 24.

|  |  |  |
| --- | --- | --- |
| 

|  |  |
| --- | --- |
|  ⛭   Տաքսոնոմիա | EOL · GBIF · iNaturalist · NCBI · IRMNG · ITIS TSN |

 |
**Աթիլա Քարաօսմանօղլու** (թուրքերեն՝ Atilla Karaosmanoğlu, սեպտեմբերի 20, 1932(1932-09-20), Մանիսա, Թուրքիա - նոյեմբերի 10, 2013(2013-11-10), Ստամբուլ, Թուրքիա), թուրք տնտեսագետ և պետական գործիչ։

Կենսագրություն
--------------

Ծնվել է 1932 թվականի սեպտեմբերի 20-ին Մանիսում։ 1954 թվականին ավարտել է Անկարայի համալսարանի քաղաքագիտական ֆակուլտետը, այնուհետև դոկտորական աստիճան է ստացել Ստամբուլի համալսարանի տնտեսագիտության ֆակուլտետում։ Դասախոսել է Հարվարդի և Նյու Յորքի համալսարաններում։

Թուրքիա վերադառնալուց հետո աշխատել է պետական պլանավորման կազմակերպությունում։ Քարաօսմանօղլուն նաև զբաղեցնում էր Տնտեսական համագործակցության և զարգացման կազմակերպության գլխավոր խորհրդականի պաշտոնը։

1966 թվականից աշխատել է Համաշխարհային բանկում։ 1971 թվականին վարչապետ Նիհաթ Էրիմը նրան Անկարա է հրավիրել և նշանակել Էկոնոմիկայի համար պատասխանատու փոխվարչապետ։ Նույն թվականի դեկտեմբերի 3-ին Քարաօսմանօղլուն և կառավարության ևս 10 անդամ հրաժարական են տվել՝ հայտարարելով, որ իրենք հնարավորություն չունեն իրականացնել այն բարեփոխումները, որոնք նախատեսել էին։ Մեթին Թոքերի տվյալներով, Քարաօսմանօղլուն հայտարարել է, որ պաշտոնից հեռանալու պատճառը կառավարությունում տարաձայնություններն էին և հակամարտությունը էկոնոմիկայի և ֆինանսների նախարարությունների միջև։

Ավելի ուշ Քարաօսմանօղլուն վերադարձել է աշխատանքի Համաշխարհային բանկում։ Վերադառնալուց հետո նա այնտեղ աշխատել է 20 տարի և կարողացել է հասնել փոխնախագահի պաշտոնին։ 1994 թվականի նոյեմբերի 30-ին Քարաօսմանօղլուն հրաժարական է տվել։

Աթիլա Քարաօսմանօղլուն մահացել է 2013 թվականի նոյեմբերի 11-ին շնչառական անբավարարությունից։ Թաղված է Ստամբուլի Չենգելքեյ գերեզմանատանը։

Ծանոթագրություններ
------------------

1. 1 2  Library of Congress Authorities — Library of Congress.
2. 1 2  "Faculty of Political Sciences bulletin (թուրքերեն)". Արխիվացված է the original 2013 թ․ նոյեմբերի 12-ին. Retrieved 2017 թ․ հունվարի 3.
3. ↑  "Haber monitor Online news". Արխիվացված է the original 2013 թ․ նոյեմբերի 12-ին. Retrieved 2020 թ․ ապրիլի 21.
4. ↑  Hürriyet newspaper on 11 November 2013 (թուրքերեն)
5. ↑  *Türkiye’nin 75 Yılı*,Tempo yayıncılık, İstanbul,1998, p.225.
6. ↑  Metin Toker:*İsmet Paşalı Yıllar* Cilt VII Bilgi yayınevi, Ankara, 1993 ISBN 975-494-428-8 p.259
7. ↑  World Bank archieves
8. ↑  Akşam newspaper (թուրքերեն)

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | LCCN: n89102354 · NUKAT: n2019001464 · SUDOC: 203613546 · VIAF: 111439247 · WorldCat VIAF: 111439247 |

 |
Հռոմի Պապի տարբերանշանը
Թափուր Գահի տարբերանշանը
**Sede Vacante**` լատիներեն արտահայտություն է, բնորոշում է այն ժամանակահատվածը, որի ընթացքում Պապի Գահը դատարկ է։

Ծագում
------

Ծագում է լատիներեն sedes vacans-ից (թափուր գահ) և նշանակում է` «թափուր գահի ժամանակ»։ Համապատասխանում է այն ժամանակահատվածին, երբ Սրբազան գահը դատարկ է։ Սովորաբար դա Պապի մահից կամ հրաժարումից մինչև նոր գլխավորի ընտրությունն ընկած ժամանակաշրջանն է։ Գահի թափուր ժամանակն սկսվում է այն պահից, երբ հաստատվում է Հռոմի պապի մահը։ Կամերլենգոյի (անգլ.) պարտականությունները կատարող կարդինալն արծաթե մուրճով երեք անգամ զարկում է մահացածի ճակատին և տալով կնքանունը, խնդրում է, որ պատասխանի։ Երբ Պապը չի պատասխանում, կարդինալն արտասանում է՝ *Vere Papa mortuus est* («Պապն իսկապես մահացել է»)։ Նմանապես թափուր Գահի ժամանակն սկսվում այն պահից, երբ պապը հրաժարական է տալիս, ինչպես դա եղավ 2013 թ. փետրվարի 28-ին։

Sede vacante-ի տևողություն
--------------------------

1831 թվականից *Sede Vacante*-ն քսան օրից ավել չի տևել։ Միջնադարում եղել են ամիսներ կամ տարիներ ձգված ժամանակահատվածներ։ Ամենաերկարատև *Sede Vacante*-ն եղել է 1268—1271 թթ.՝ Կլիմենտոս IV-ի մահից մինչև Գրիգորիոս X-ի ընտրությունը։

Տես նաև
-------

* Լատիներեն արտահայտությունների ցանկ «S»

Ծանոթագրություններ
------------------

1. ↑  "Declaration of Resignation, News.va, 11 Feb 2013". News.va. Արխիվացված է the original 2013 թ․ օգոստոսի 11-ին. Retrieved 2013 թ․ մայիսի 11.

Արտաքին հղումներ
----------------

* Վատիկանի արխիվ

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Մեծ կատալոնական |
|  |
| Չափորոշչային վերահսկողություն | GND: 4180615-3 |

 |

|  |  |  |  |  |
| --- | --- | --- | --- | --- |
| 

| * դ
* ք
* խ
Պապական արարողակարգեր, խորհրդանիշեր և ծիսակարգեր |
| --- |
|  |
| Առաքելական պալատ • Վատիկան • Պապական գերբ • Կոնկլավ • Թագադրում • Սուրբ Աթոռ • Գահակալեցում • Պապական Խաչ • Խույր • Մոցցետտա • Պալլիում • Պապամոբիլ • Պապական հանդերձանք և տարբերանշաններ • Ձկնորսի մատանի • Սուրբ Պետրոսի տաճար • Սուրբ Պետրոսի հրապարակ • Լատերանյան բազիլիկ • Սիքստինյան կապելլա • Տիարա • Ֆանոն • Կամաուրո • Habemus Papam • Sede Vacante • Sedia Gestatoria • Extra omnes | Vatican City: Coat of Arms |

 |
**Տիգրան Մխիթարի Պողոսյան** (Փետրվարի 21, 1992, Հոռոմ Արթիկ - ապրիլի 26, 2016, Մարտակերտ, Հայաստանի զինված ուժերի և Արցախի Պաշտպանության բանակի զինծառայող, ավագ լեյտենանտ։

Կենսագրություն
--------------

### Կյանք և ուսում Հիշատակ

Տիգրան Մխիթարի Պողոսյանը ծնվել է 1992 թվականի փետրվարի 21-ին Շիրակի մարզի Արթիկ շրջանի գյուղ Հոռոմում, Մխիթար Պողոսյանի և Սիլվա Մանասյանի ընտանիքում։ Ունի ավագ եղբայր՝ Տարոն Պողոսյանը։

1999 թվականին ընդունվել է Հոռոմի միջնակարգ դպրոցը։ Դպրոցն ավարտել է 2009 թվականին։

2010 -2014 թվականներին սովորել է Վ.Սարգսյանի անվան ռազմական ինստիտուտում 

Զբաղվել է քիքբոքսինգով, կարատեով։

### Պատերազմ

2014 թվականից լեյտենանտի կոչումով ծառայության է անցել Արցախի պաշտպանության բանակում։

2016 թվականի ապրիլի 2-ից պայքար է մղել ադրբեջանական բազմաքանակ գրոհայինների դեմ։ Արիաբար զոհվել է 2016 թվականի ապրիլի 25-ի գիշերը լույս 26-ին արկի բեկորի մահացու հարվածից  Archived 2020-07-18 at the Wayback Machine. սեփական մարմնով փրկելով իր զինվորի կյանքը։

### Հուղարկավորություն

2016 թվականի ապրիլի 28-ին տեղի ունեցավ Տիգրան Պողոսյանի հուղարկավորությունը Հոռոմ գյուղի մշակույթի տանը։ Ապրիլի 29-ին տեղի ունեցավ հոգեհանգիստը։

**ՀԻՇԱՏԱԿ**

2017 թվականի ապրիլի 26–ին Տիգրան Պողոսյանի ընտանիքի կողմից Հոռոմ գյուղում տեղադրվեց խաչքար ի հիշատակ Տիգրանի և բոլոր հերոսների հիշատակին

2017 թվականի ապրիլի 18–ին Հոռոմ դպրոցի բակում Տիգրան Պողոսյանի հիշատակին բացվեց ապրիլյան պատերազմի հերոսների անվանական ծառուղի

**Հերոսի խոսքերը**

«Ամենալավն այս տղաներն են, որ դիրք են պահում». Տիգրան Պողոսյան

«Հայրենիքը սուրբ է, իսկ սուրբ հողը պետք է պաշտպանել». Տիգրան Պողոսյան

«Սպան զինվորի ավագ ընկերն է ու միշտ նրա կողքին պետք է լինի»

### Պարգևներ

2014 թվականին, ինստիտուտի ավարտական տարում, պարգևատրվել է անվանական դաշույնով՝ ՀՀ նախագահի կողմից։

2016 թվականի մայիսի 28-ին Տիգրանը ՀՀ նախագահ Սերժ Սարգսյանի կողմից պարգևատրվել է Հայաստանի Հանրապետության «Արիության» պետական մեդալով  Archived 2020-07-18 at the Wayback Machine.:

2016 թվականի մարտի 27-ին Տիգրանը ԼՂՀ նախագահ Բակո Սահակյանի կողմից պարգևատրվել է Արցախի «Արիության» պետական մեդալով  Archived 2020-07-18 at the Wayback Machine.:

Ծանոթագրություններ
------------------

1. 1 2 3 4 5 6  alvinaaghababyan (2017 թ․ օգոստոսի 8). "ՏԻԳՐԱՆ ՄԽԻԹԱՐԻ ՊՈՂՈՍՅԱՆ - Հերոսներ". *April2016*. Արխիվացված է the original 2020 թ․ հուլիսի 18-ին. Retrieved 2020 թ․ հուլիսի 18.
Անվան այլ կիրառումների համար տե՛ս՝ Տժվժիկ (այլ կիրառումներ)

**Տժվժիկ**, հայկական խոհանոցի ոչխարի կամ տավարի լյարդից ու թոքերից պատրաստվող կերակրատեսակն է։ Պատրաստվում է նաև փորոտիկներից (սիրտ, լյարդ, թոք, երիկամ)։ Հնարավոր են տարբերակներ խոզի կամ հավի փորոտիկներից։ Դրա պատրաստելը համարվում է հեշտ։

Խոհարարության եղանակը
---------------------

Լյարդը վրայից մաքրել մաղձից ու թաղանթից, թոքը լվանալ, երիկամները մեջտեղից կտրել և թաղանթը հեռացնել, կերակրափողը շուռ տալ և լավ լվանալ։ Մաղձը հեռացնելուց հետո լյարդի և երիկամների վրայից հեռացնել թաղանթը, մթերքները լավ լվանալ։ Կտրատել հավասար կտորների։ Տապակի մեջ ձեթ լցնել և լավ տաքացնել։ Ավելացնել ալրապատ կտորները և տապակել մինչև կիսապատրաստ լինելը։ Ավելացնել կտրատած գլուխ սոխ (այտ տարբերակում նախորոք սոխը կիսաօղակների կտրտել, բուսայուղով տապակել՝ մինչև թափանցիկ դառնա), մանր կտրատած լոլիկը (կամ տոմատ ըստ ցանկության), աղ, պղպեղ։ Ծածկել թավան կափարիչով և եփել, մինչև պատրաստ լինելը (մոտ 7-8 րոպե)։ Աղը ավելացնել միայն վերջում։ Զարդարել մանրացված մաղադանոսով։

Ծանոթագրություններ
------------------

1. ↑  Է. Աղայան, Արդի հայերենի բացատրական բառարան, Երևան, «Հայաստան», 1976։
2. ↑  "ostarmenia / Տժվժիկ". Արխիվացված է the original 2021 թ․ հունվարի 14-ին. Retrieved 2021 թ․ հունվարի 12.
3. ↑  Ինչպես տժվժիկ պատրաստել
4. ↑  lady.am / Տժվժիկ

Վիքիբառարան

|  |  |
| --- | --- |
|  | Ընթերցե՛ք **«տժվժիկ»** բառի բացատրությունը Հայերեն Վիքիբառարանում։ |
**Ալբանիայի ազգային գրադարան** (ալբ․՝ Biblioteka Kombëtare e Shqipërisë) տեղակայված է երկրի մայրաքաղաք Տիրանայում։ Այն հիմնադրվել է 1920 թվականին, իսկ պաշտոնական բացումը տեղի է ունեցել 1922 թվականի դեկտեմբերի 10-ին։

Ալբանիայի ազգային գրադարանը ազգային ու մշակութային կարևոր ինստիտուտ է ու ամենահինը Ալբանիայում։ Գրադարանն զբաղեցնում է 2 շենք և աշխատում է Զբոսաշրջության, մշակույթի, երիտասարդության ու սպորտի նախարարության ենթակայության ներքո։ Գրադարանի խնդիրներից են ալբանական ժողովրդի պատմական ու մշակութային ժառանգության մասին պատմող գրավոր ու այլ նյութերի հավաքումը, մշակումը, վերականգնումը, պահպանությունն ու հասցնումն ընթերցողին։ Այնտեղ կազմակերպում են գրադարանային գործի ուսուցում, մասնագիտական վերապատրաստումներ, ինչպես նաև կատարվում են գրադարանային գործին վերաբերող գիտահետազոտական ուսումնասիրություններ։

Ալբանիայի ազգային գրադարանի ֆոնդում ներառնված են գրքեր, պարբերական հրատարակություններ, քարտեզներ, ատլասներ, միկրոֆիլմեր և գրադարանային պահպանության ենթակա այլ միավորներ։ Առանձին հավաքածուներ հետաքրքրություն են ներկայացնում ոչ միայն Ալբանիայի, այլև եվրոպական մշակույթն ուսումնասիրելու տեսանկյունից։ Գրադարանը, որպես կանոն, բաց է շաբաթական 72 ժամ 16 տարեկանից բարձր ընթերցողների համար։

Ծանոթագրություններ
------------------

1. ↑
2. ↑  "National Library of the Republic of Albania". LibDex. Retrieved 2014 թ․ ապրիլի 23.
3. 1 2  Etleva Domi (2003 թ․ հունիսի 23). *National Library of Albania*. Encyclopedia of Library and Information Science. doi:10.1081/E-ELIS-120008530. Retrieved 2014 թ․ ապրիլի 23.
4. ↑  "Albanian National Bibliography". University of Illinois at Urbana-Champaign. Արխիվացված է the original 2018 թ․ դեկտեմբերի 26-ին. Retrieved 2014 թ․ ապրիլի 23.

Արտաքին հղումներ
----------------

* "Պաշտոնական կայք" (in ալբաներեն). Retrieved 2014 թ․ ապրիլի 23.

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| 

|  Չափորոշչային վերահսկողություն |
| --- |
|  |
| BAV: ADV12039693 · BIBSYS: 90708789 · BNF: 121460644 · CiNii: DA06819110 · GND: 1044120-7 · ISNI: 0000000122483881 · LCCN: n88635202 · NKC: kn20020808075 · NSK: 000659376 · NUKAT: n2013022944 · SUDOC: 029942152 · VIAF: 127551180 · WorldCat VIAF: 127551180 |

 |

 |
**Ալբանիայի շրջաններ** (ալբ․՝ rrethe), 1913-2000 թվականներին Հարավային Եվրոպայում գտնվող Ալբանիայի Հանրապետության վարչական միավորներ։ Դրանք փոխարինվել են ավելի մեծ միավորներով՝ գավառներով (ալբ․՝ qarku)։ 1992-2000 թվականներին Ալբանիան բաժանված էր հետևյալ 36 շրջանների, որոնք այժմ միավորված են 12 գավառների մեջ՝

1. Բերատ
2. Բուլկիզա
3. Գիրոկաստրա
4. Գրամշի
5. Դելվինա
6. Դիբրա
7. Դրենովա
8. Դուրես
9. Էլբասան
10. Լեժա
11. Լիբրաժդի
12. Լյուշնյա
13. Կավայա
14. Կոլյոնյա
15. Կորչա
16. Կրույա
17. Կուկես
18. Կուչովա
19. Կուրբին
20. Հաս
21. Մալակաստրա
22. Մալեսի-Մադի
23. Մատի
24. Միրդիտա
25. Շկոդեր
26. Պեկինի
27. Պերմետի
28. Պոգրադեց
29. Պուկա
30. Սարանդա
31. Սկրապար
32. Վլյորա
33. Տեպելենա
34. Տիրանա
35. Տրոպոյա
36. Ֆիերի

Պատմություն
-----------

1920-ական թվականներին Ալբանիան ուներ 39 շրջան, որոնք վերածվեցին 26-ի 1939 թվականին։ 1959-1991 թվականներին Ալբանիան բաժանվախ էր 26 շրջանների, որոնց հետագայում ավելացվեցին ևս տասը՝ Բուլկիզայի շրջան (մինչ այդ՝ Դիբարի շրջանի հետ), Դելվինայի շրջան (Վլյորայի շրջանի հետ), Հասի շրջան (Կորչայի շրջանի հետ), Կավայայի շրջան (Դուրրասի շրջանի հետ), Կուչովայի շրջան (Բերատի շրջանի հետ), Կուրբինի շրջան(Կրուայի շրջանի հետ), Մալեսի-Մադիի շրջան (Շկոդերի շրջանի հետ), Մալակաստրայի շրջան (Ֆիերիի շրջանի հետ) և Պեկինիի շրջան (Էլբասանի շրջանի հետ)։ 1978 թվականին Էրսեկայի շրջանը վերանվանվել է Կոլոնյայի։ 2000 թվականին շրջանները դադարել են գործել։

1. Բերատ
2. Գիրոկաստրա
3. Գրամշի
4. Դիբրա
5. Դրենովա
6. Դուրես
7. Էլբասան
8. Լեժա
9. Լիբրաժդի
10. Լյուշնյա
11. Կոլյոնյա
12. Կորչա
13. Կրույա
14. Կուկես
15. Մատի
16. Միրդիտա
17. Շկոդեր
18. Պերմետի
19. Պոգրադեց
20. Պուկա
21. Սարանդա
22. Սկրապար
23. Վլյորա
24. Տեպելենա
25. Տիրանա
26. Տրոպոյա
27. Ֆիերի

Ծանոթագրություններ
------------------

1. ↑  "Վարչական բաժանումները Ալբանիայում". Արխիվացված է the original 2015 թ․ մայիսի 24-ին. Retrieved 2015 թ․ մարտի 24.

|  |  |  |  |  |  |  |
| --- | --- | --- | --- | --- | --- | --- |
| 

| * դ
* ք
* խ
Ալբանիա Ալբանիայի վարչական բաժանում |
| --- |
|  |
| 
* Բերատ
* Բուլկիզա
* Գիրոկաստրա
* Գրամշի
* Դելվինա
* Դիբար
* Դրենովա
* Դուրրաս
* Էլբասան
* Լեժա
* Լիբրաժդի
* Լյուշնյա
* Կավայա
* Կոլյոնյա
* Կորչա
* Կրույա
* Կուկես
* Կուչովա
* Կուրբին
* Հաս
* Մալակաստրա
* Մալեսի-Մադի
* Մատի
* Միրդիտա
* Շկոդեր
* Պեկինի
* Պերմետի
* Պոգրադեց
* Պուկա
* Սարանդա
* Սկրապար
* Վլյորա
* Տեպելենա
* Տիրանա
* Տրոպոյա
* Ֆիերի

 |  |
|  |
| Պորտալ:Ալբանիա |

 |
Unattended parsnips left for sale at the roadside, with a locked honesty box
**Ազնվության արկղ**, որը նաև հայտնի է որպես «պատվի տուփ» (BrE) կամ ««պատվի տուփ»» (AmE), ծառայության համար գանձման մեթոդ է, ինչպիսին է ընդունելությունը կամ ավտոկայանատեղը, կամ այնպիսի ապրանքի համար, ինչպիսին է տնային արտադրանքը և ծաղիկները, որոնք հիմնված են յուրաքանչյուր այցելուի վրա, որը վճարում է արկղում պատվի համակարգի միջոցով։ Տոմսերը չեն թողարկվում, և նման կայքերը սովորաբար անտեսված են։ Երբ օգտագործվում են Ճամբարային վայրերում և այլ այգիներում, դրանք երբեմն կոչվում են «երկաթե ռեյնջեր»», քանի որ հաճախ կա երկաթյա դրամարկղ՝ իրական պարկի ռեյնջերի փոխարեն։ Որոշ խանութներ դրանք օգտագործում են նաև թերթեր վաճառելու համար, որպեսզի խուսափեն դրամարկղում տողերից։

Նման տուփերը սովորաբար օգտագործվում են գյուղական վայրերում, որտեղ հաճախորդների և այլ այցելուների ցածր թիվը, առաջարկվող ապրանքների ցածր քանակի կամ արժեքի հետ մեկտեղ, նշանակում է, որ սպասարկողը չի բերի ներդրումների դրական վերադարձ։ Շատերը նաև տեղական գործողություններ են, որտեղ հաճախելը հնարավոր չէ։

Տորթի սառնարան, ազնիվ տուփ տորթերի սառնարան Բիքսթեր, Շեթլանդ, Շոտլանդիա, առանձնահատկությունները հեռուստատեսային հարմարեցման մեջ Անն Քլիվզվեպեր։

Ազնվության տուփերի օգտագործումը վերածնվեց COVID-19 համաճարակի ժամանակ, քանի որ գնումները կարող են կատարվել առանց շփման.

Ծանոթագրություններ
------------------

1. ↑  Bateson, Melissa; Nettle, Daniel (2006 թ․ հունիսի 27). "Cues of being watched enhance cooperation in a real-world setting". *Biology Letters*. **2** (3): 412–414. doi:10.1098/rsbl.2006.0509. PMC 1686213. PMID 17148417.
2. ↑  Lockhart, Jessica Wynne (2021 թ․ փետրվարի 21). "New Zealand road trips: An ode to the Kiwi culture of honesty boxes". *The New Zealand Herald*.
3. ↑  Armstrong, Michael (2008 թ․ հոկտեմբերի 15). "Don Henry's prolific metal sculpture abounds in Homer 'Divas and Dolls'". *Homer News*. Արխիվացված է the original 2014 թ․ հունիսի 1-ին. Retrieved 2023 թ․ մայիսի 8.
4. 1 2  Richards, Jonathan (2007 թ․ հոկտեմբերի 1). "Honesty box culture". *Times Online*. London. Retrieved 2009 թ․ մարտի 26.
5. ↑  "Honesty boxes in Shetland". *Shetland.org* (in բրիտանական անգլերեն). 2019 թ․ օգոստոսի 13. Retrieved 2021 թ․ դեկտեմբերի 28.
6. ↑  Martin Shore (2021 թ․ նոյեմբերի 4). "'Shetland' fans are all going crazy for this one thing". *whattowatch.com* (in անգլերեն). Retrieved 2021 թ․ դեկտեմբերի 28.
7. ↑  "Honesty boxes see a resurgence during Jersey's lockdown". *ITV News* (in անգլերեն). 2020 թ․ հունիսի 8.
8. ↑  "#FeedTheNation: Honesty box helps ice-cream business beat Covid". *Farmers Weekly*. 2020 թ․ սեպտեմբերի 12.
9. ↑  "A Dublin cafe is using an 'Honesty Box' to keep business running". *FM104* (in անգլերեն).
*Վիքիպեդիայում կան հոդվածներ Աղաջանյան ազգանունով այլ մարդկանց մասին։*

**Ալբերտ Աղաջանյան** (15 փետրվարի, 1966, Խնձրիստան, Ասկերանի շրջան - 11 մարտի, 1992, Խրամորթ), հայ ազատամարտիկ, Արցախյան ազատամարտի մասնակից։

Կենսագրություն
--------------

Ալբերտ Աղաջանյանը ծնվել է 1966 թ. փետրվարի 15-ին Ասկերանի շրջանի Խնձրիստան գյուղում։ Ավարտել է Խնձրիստանի միջնակարգ դպրոցը, ապա՝ Ստեփանակերտի ԴՈՍԱԱՖ-ին կից ավտոդպրոցը։ Ծառայել է Խորհրդային բանակում։ Զորացրվելուց հետո աշխատել է Ասկերանի շրջանային կապի բաժանմունքում՝ որպես տեխնիկ։ 1989 թ. աշխատանքի է անցել «Մհեր» շինարարական կոոպերատիվում՝ որպես ներկարար։ Արցախյան շարժման տարիներին իր ընկերների հետ էր։ Կապի գծեր է անցկացրել Հովսեփավան, Քարագլուխ, Ասկերան տեղամասերում։ Մասնակցել է Աղբուլաղի, Նախիջևանիկի, Խրամորթի համար մղված մարտերին։ Զոհվել է 1992 թ. մարտի 11-ին՝ Խրամորթ գյուղի պաշտպանության ժամանակ։ Հետմահու պարգևատրվել է «Արիության համար» մեդալով։ Ամուսնացած էր, ունի երկու երեխա։ Հանգչում է Խնձրիստանի գերեզմանատանը։

Ծանոթագրություններ
------------------

1. ↑  "Ալբերտ Աղաջանյանը Արցախյան պատերազմի թանգարանի կայքում". Արխիվացված է the original 2016 թ․ մարտի 5-ին. Retrieved 2014 թ․ փետրվարի 24. `{{cite web}}`: Unknown parameter `|dead-url=` ignored (`|url-status=` suggested) (help)
**Ալբերտ Խաչատուրի Մայրապետյան** (դեկտեմբերի 24, 1931(1931-12-24), Նոր Բայազետ, Հայկական ԽՍՀ, ԱԽՖՍՀ, ԽՍՀՄ - 2015, Երևան, Հայաստան), հայ համաճարակաբան, հիգիենիստ, առողջապահության կազմակերպիչ։ Բժշկական գիտությունների դոկտոր (1999), պրոֆեսոր։ ՀՀ ԲԳԱ ակադեմիկոս (2003):

Կենսաբան Ստեփան Մայրապետյանի եղբայրը։

Կենսագրություն
--------------

Ալբերտ Մայրապետյանը ծնվել է 1931 թվականին Նոր Բայազետում (այժմ՝ Գավառ)։ 1954 թվականին ավարտել է Երևանի բժշկական ինստիտուտը։ 1954-1964 թվականներին եղել է Կամոյի շրջանի շրջանային համաճարակագետ և շրջանային հիվանդանոցի ինֆեկցիոն բաժանմունքի վարիչ, 1964-1969 թվականներին՝ Մարտունու շրջանի շրջանային բուժմիավորման գլխավոր բժիշկ։ 1969-1989 թվականներին նշանակվել է ՀԽՍՀ առողջապահության նախարարության սանիտարահամաճարակային վարչության պետ, 1989-1991 թվականներին՝ առողջապահության փոխնախարար և ՀՀ գլխավոր պետական սանիտարական բժիշկ, 1991 թվականից՝ Շրջակա միջավայրի հիգիենայի և կանխարգելիչ թունաբանության ԳՀԻ տնօրեն։

1983 թվականին նախաձեռնել է ճառագայթաակտիվ մնացորդների Երևանի գերեզմանատան վերաթաղումը Հոկտեմբերյանի շրջանում (այժմ՝ Արմավիրի մարզ)։ Սպիտակի երկրաշարժից (1988) հետո իրականացրել է հակահամաճարակային միջոցառումներ, որոնց շնորհիվ խոշոր աղետների պատմության մեջ Հայաստանի Հանրապետությունն առաջինն է, որտեղ չեն գրանցվել համաճարակային բարդություններ։

Աշխատանքները վերաբերում են ՀՀ ազգաբնակչության շրջանում առողջ կենցաղի արմատավորման, վարակիչ հիվանդությունների դեմ պայքարի ու կանխարգելման, շրջակա միջավայրի առողջացման հարցերին։

Երևանի պետական բժշկական համալսարանում սահմանված է Ալբերտ Մայրապետյանի անվան կրթաթոշակ։

Անդամակցություն
---------------

* ԽՍՀՄ առողջապահության նախարարության «Առողջապահության գերազանցիկ», 1962 (Կամոյի շրջանում դիֆթերիայի վերացումն ապահովելու համար)
* ՀՀ հիգիենիստների և սանիտարական բժիշկների գիտական ընկերությունների վարչության անդամ, 1972։
* Համաճարակաբանների և մանրէաբանների գիտական ընկերությունների վարչության անդամ, 1971:
* ՌԴ պետական քիմիացման կոմիտեի նախագահության անդամ, 1992 :
* Էկոլոգիական գիտությունների ակադեմիայի անդամ
* Կենսագործունեության անվտանգության միջազգային ակադեմիայի անդամ, 2001:

Պարգևներ
--------

* Պատվո նշան շքանշան
* ԽՍՀՄ ԺՏՆՑ ոսկե մեդալ, (1966)
* Ն. Ֆ. Գամալեայի մեդալ, (1966)
* Լ. Պաստյորի մեդալ, (1967)
* Մ. Վ. Լոմոնոսովի ոսկե մեդալ,

Երկեր
-----

* Организация и тактика гигиенических и противоэпидемических мероприятий в условиях стихийных бедствий и массовых катастроф, Е. 2000 (համահեղինակ).

Ծանոթագրություններ
------------------

1. ↑  "Կյանքից հեռացել է բժիշկ-համաճարակագետ Ալբերտ Մայրապետյանը". *www.tert.am*. Արխիվացված է the original 2022 թ․ փետրվարի 11-ին. Retrieved 2017 թ․ փետրվարի 12.
2. ↑  *Ով ով է. Հայեր. Կենսագրական հանրագիտարան, հատոր առաջին, Երևան, 2005*.
3. ↑  "Ալբերտ Խաչատուրի Մայրապետյան". *kyavartv.am*. Retrieved 2017 թ․ փետրվարի 12.
**Տեր-Հուսիկ (Գարուշ) Բենիկի Լազարյան** (փետրվարի 23, 1955(1955-02-23), Երևան, Հայկական ԽՍՀ, ԽՍՀՄ - փետրվարի 19, 2015(2015-02-19), Երևան, Հայաստան), հայ հոգևորական, քաղաքական գործիչ, Հայաստանի Հանրապետության Ազգային ժողովի նախկին պատգամավոր։

Կենսագրություն
--------------

Ծնվել է 1955 թվականի փետրվարի 23-ին` Երևան քաղաքում։ 1974–1979 թվականներին սովորել է Երևանի Պետական համալսարանի բանասիրական ֆակուլտետում։ 1979-1982 թվականներին սովորել է Գևորգյան հոգևոր ճեմարանում, ստացել սարկավագի, իսկ 1984 թվականին՝ քահանայի հոգևոր աստիճան։ 1981-1987 թվականներին որպես ուսումնական գծով պատասխանատու աշխատել է հոգևոր ճեմարանում, որից հետո նշանակվել է Աշտարակի ս.Մարինե եկեղեցու քահանա։ 1994 թվականին ընտրվել է Ուղղափառ երկրների պառլամենտական քարտուղարության անդամ։ 1988 թվականից ակտիվորեն մասնակցել է Արցախյան շարժմանը։ 1990–1995 թվականներին ՀՀ Գերագույն Խորհրդի, իսկ 1995–1999 թվականներին` ՀՀ ԱԺ պատգամավոր։ 1997 թվականի նոյեմբերից մինչև 1998 թվականի փետրվար զբաղեցրել է ՀՀ ԱԺ գիտության, կրթության, մշակույթի և երիտասարդության հարցերի մշտական հանձնաժողովի նախագահի պաշտոնը։ 1992–1997 թվականներին եղել է ՀՀՇ Վարչության նախագահը։

Մահացել է սրտամկանի ինֆարկտից, 2015 թվականի փետրվարի 19–ին։

Ծանոթագրություններ
------------------

1. ↑  "National Assembly of Armenia | Official Web Site | parliament.am". *www.parliament.am*. Retrieved 2021 թ․ հունվարի 4.
2. ↑  "Հանկարծամահ է եղել Տեր Հուսիկ Լազարյանը". *Հայաստանի Հանրային Ռադիո*. Retrieved 2021 թ․ հունվարի 4.
3. ↑  "Տեր Հուսիկ Լազարյանի հոգեհանգիստը՝ այսօր". Արխիվացված է the original 2019 թ․ սեպտեմբերի 8-ին.

Արտաքին հղումներ
----------------

* Վախճանվել է Տեր-Հուսիկ քահանա Լազարյանը(չաշխատող հղում)
* Лазарян Тер-Усик Беникович
**Տիգրանուհի Պատվականի Ալիխանյան** (հուլիսի 9, 1950(1950-07-09), Երևան, Հայկական ԽՍՀ, ԽՍՀՄ), հայ բջջաբան։ Բժշկական գիտությունների դոկտոր (2000)։ 
ՀՀ ԱՆ «Ակադեմիկոս Սուրեն Ավդալբեկյանի անվան առողջապահության ազգային ինստիտուտի» Կլինիկական լաբորատոր ախտորոշման ամբիոնի վարիչ։

Կենսագրություն
--------------

Տիգրանուհի Ալիխանյանը ծնվել է 1950 թվականի հուլիսի 9-ին, Երևանում։ 1973 թվականին ավարտել է Երևանի բժշկական ինստիտուտը։
1979 թվականից աշխատում է Երևանի «Շտապ օգնության» հիվանդանոցում (2004 թվականից՝ «Սուրբ Գրիգոր Լուսավորիչ» բժշկական կենտրոն), 
1989 թվականից` լաբորատոր բաժանմունքի վարիչ, 1991 թվականից, միաժամանակ` ՀՀ ԱՆ ակադեմիկոս Ս. Ք. Ավդալբեկյանի անվան առողջապահության ազգային ինստիտուտի կլինիկալաբորատոր ախտորոշման ամբիոնի պրոֆեսոր։

Աշխատանքները վերաբերում են տարբեր օրգան-համակարգերի ուռուցքների և նախաուռուցքային վիճակների կլինիկական, բջջաբանական ախտորոշմանն ու կլինիկական արյունաբանությանը։

Ծանոթագրություններ
------------------

1. 1 2
2. ↑  "Կլինիկական լաբորատոր ախտորոշման ամբիոն". Արխիվացված է the original 2013 թ․ հունիսի 27-ին. Retrieved 2013 թ․ հունիսի 27. `{{cite web}}`: Unknown parameter `|dead-url=` ignored (`|url-status=` suggested) (help)
3. 1 2  Ով ով է. Հայեր. Կենսագրական հանրագիտարան, հատոր առաջին, Երևան, 2005։
4. ↑  Ալիխանյան, Տիգրանուհի Պատվականի

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Հայազգ |
|  |
| Չափորոշչային վերահսկողություն | ՀԳՀԳ: 11176 |

 |
**Ալամագան**, կղզի Խաղաղ օվկիանոսի Մարիանյան կղզիներ կղզեխմբում։ Վարչականորեն պատկանում է Հյուսիսային Մարիանյան կղզիներին և մտնում է Հյուսիսային կղզիների մունցիպալիտետի կազմի մեջ։

Աշխարհագրություն
----------------

Ալամագան կղզին գտնվում է Մարիանյան կղզեխմբի կենտրոնական մասում։ Խաղաղ օվկիանոսը ողողում է նրա ափերը։ Կղզուց 25կմ հարավ գտնվում է Գուգան կղզին, 48կմ դեպի հյուսիս ՝ Պագան կղզին։ Ամենամոտը Հոնկոնգն է, Ասիա, գտնվում է 2600կմ հեռավորության վրա.: Ալամագանը ինչպես մյուս Մարիանյան կղզիները հրաբխային ծագման է և ունի օվալաձև հրաբխային կոն։ Հրաբխային խարնարանը գտնվում է մի փոքր արևելքում և խորությունը կազմում է 350մ։ Ռելիեֆը կղզու լեռնային է՝ կտրուկ լանջերով և խոր կիրճերով։ Ալմագանի արևմտյան մասում տեղակայված են մարգագետիններ, կղզու մյուս տարածքը զուրկ է բուսականությունից։ Կղզու ամենաբարծր կետը հասնում է 744մ։ Ալամագանի տարածքը կազմում է 11,11կմ²։

Ծանոթագրություններ
------------------

1. 1 2 3  *Oceandots.com*. Остров Аламаган.(անգլ.)
2. 1 2 3  "*UN SYSTEM-WIDE EARTHWATCH Web Site*. Северные Марианские острова.(անգլ.)". Արխիվացված է the original 2022 թ․ փետրվարի 14-ին. Retrieved 2015 թ․ հուլիսի 3. `{{cite web}}`: Unknown parameter `|dead-url=` ignored (`|url-status=` suggested) (help)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Մեծ կատալոնական |

 |